क्षेत्रीय कार्यालयले भारतीय आयल निगमको सिलीगुडी र बरौनी डिपोबाट ट्याङ्करमार्फत इन्धन आयात गर्दै आएको छ । सो क्रममा इन्धन चुहावट हुने गरेको छ । मौसमी अनुकुलता (टेम्प्रेचर)को आधारमा ढुवानीकर्तालाई प्रति २० हजार लिटरमा २० लिटरसम्म छुट दिने गरिएको छ । सिक्योरिटी लकिङ्ग सिस्टम लागु भएपछि भारतमा इन्धन लोड गर्ने ठाउँमै ट्याङ्करहरुमा ताला लगाइने र सो ताला नेपालस्थित नेपाल आयल निगमको डिपोमै खोल्नेगरी व्यवस्थापन गरिएको छ ।
